title: 2010/289/: Neuvoston päätös, annettu 19 päivänä tammikuuta 2010 , liiallisen alijäämän olemassaolosta Sloveniassa

text:
               21.5.2010

               FI

               Euroopan unionin virallinen lehti

               L 125/46

         NEUVOSTON PÄÄTÖS,
   annettu 19 päivänä tammikuuta 2010,
   liiallisen alijäämän olemassaolosta Sloveniassa
   (2010/289/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 6 kohdan, yhdessä 126 artiklan 13 kohdan ja 136 artiklan kanssa,
   ottaa huomioon komission ehdotuksen,
   ottaa huomioon Slovenian esittämät huomautukset,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 126 artiklan 1 kohdan mukaan jäsenvaltioiden on vältettävä liiallisia julkisen talouden alijäämiä.

               (2)

               Vakaus- ja kasvusopimuksen tavoitteena on terve julkinen talous, jolla pyritään vahvistamaan hintavakauden edellytyksiä ja saavuttamaan uusien työpaikkojen syntyä edistävä vahva ja kestävä kasvu.

               (3)

               Euroopan unionin toiminnasta tehdyn sopimuksen 126 artiklan mukainen liiallisia alijäämiä koskeva menettely, sellaisena kuin sitä on selkeytetty liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetulla neuvoston asetuksella (EY) N:o 1467/97 (1), joka on osa vakaus- ja kasvusopimusta, edellyttää päätöstä liiallisen alijäämän olemassaolosta. Asetus (EY) N:o 1467/97 sisältää myös säännökset Euroopan yhteisön perustamissopimuksen 104 artiklan, josta on tullut Euroopan unionin toiminnasta tehdyn sopimuksen 126 artikla, täytäntöönpanosta. Euroopan unionin toiminnasta tehtyyn sopimukseen liitetyssä liiallisia alijäämiä koskevasta menettelystä tehdyssä pöytäkirjassa vahvistetaan lisämääräykset liiallisia alijäämiä koskevan menettelyn täytäntöönpanosta. Neuvoston asetuksessa (EY) N:o 479/2009 (2) vahvistetaan yksityiskohtaiset säännöt ja määritelmät kyseisen pöytäkirjan määräysten soveltamiseksi.

               (4)

               Kun vakaus- ja kasvusopimusta vuonna 2005 uudistettiin, pyrittiin lisäämään sopimuksen vaikuttavuutta ja vahvistamaan sen talousteoreettista perustaa sekä turvaamaan julkisen talouden kestävyys pitkällä aikavälillä. Sillä pyrittiin varmistamaan, että erityisesti talouden tilanne ja talousarviotilanne otettaisiin täysin huomioon liiallista alijäämää koskevan menettelyn kaikissa vaiheissa. Vakaus- ja kasvusopimuksen tarjoama kehys tukee tällä tavoin julkisen talouden rahoitusaseman ripeään tervehdyttämiseen tähtäävää hallituksen politiikkaa, jossa otetaan huomioon talouden tilanne.

               (5)

               Euroopan yhteisön perustamissopimuksen 104 artiklan 5 kohdassa, josta on tullut Euroopan unionin toiminnasta tehdyn sopimuksen 126 artiklan 5 kohta, edellytettiin, että komissio antaa lausunnon neuvostolle, jos komissio katsoi, että jäsenvaltiossa oli tai siellä saattoi ilmetä liiallinen alijäämä. Otettuaan huomioon Euroopan yhteisön perustamissopimuksen 104 artiklan 3 kohdan, josta on tullut Euroopan unionin toiminnasta tehdyn sopimuksen 126 artiklan 3 kohta, mukaisen kertomuksensa ja talous- ja rahoituskomitean Euroopan yhteisön perustamissopimuksen 104 artiklan 4 kohdan, josta on tullut Euroopan unionin toiminnasta tehdyn sopimuksen 126 artiklan 4 kohta, mukaisesti antaman lausunnon komissio katsoi, että Sloveniassa oli liiallinen julkisen talouden alijäämä. Komissio antoi tämän vuoksi neuvostolle Sloveniaa koskevan lausunnon alijäämän olemassaolosta 11 päivänä marraskuuta 2009 (3).

               (6)

               Euroopan unionin toiminnasta tehdyn sopimuksen 126 artiklan 6 kohdan mukaan neuvoston olisi otettava huomioon kyseisen jäsenvaltion mahdolliset huomautukset ennen kuin se kokonaisarvion tehtyään päättää, onko jäsenvaltiossa liiallinen alijäämä. Sloveniaa koskeva kokonaisarvio johtaa tässä päätöksessä esitettyihin päätelmiin.

               (7)

               Slovenian viranomaisten lokakuussa 2009 toimittamien tietojen mukaan maan julkisen talouden alijäämän ennakoidaan olevan 5,9 prosenttia suhteessa BKT:hen vuonna 2009 ja ylittävän näin reilusti viitearvon, joka on 3 prosenttia suhteessa BKT:hen. Viitearvon ennakoitua ylittymistä voidaan pitää poikkeuksellisena perussopimuksessa sekä vakaus- ja kasvusopimuksessa tarkoitetulla tavalla. Se johtuu muiden seikkojen ohella erityisesti perussopimuksessa sekä vakaus- ja kasvusopimuksessa tarkoitetusta talouden jyrkästä laskusuhdanteesta. Reaalisen BKT:n kasvu puolittui vuosien 2007 ja 2008 välillä, ja komission yksiköiden syksyn 2009 talousennusteen mukaan kasvuluvut ovat selvästi miinusmerkkiset vuonna 2009 (- 7,4 prosenttia). Slovenian julkisen talouden rahoitusasemat ovat olleet viime vuosien suotuisissa taloudellisissa olosuhteissa hyviä budjetoitua suuremman tulojen kasvun ansiosta, mutta talousarvion toteuttamisessa ei ole vältytty menojen ylityksiltä. Ennakoitua viitearvon ylitystä ei myöskään voida pitää väliaikaisena, sillä komission yksiköiden syksyn 2009 talousennusteen mukaan alijäämä kasvaa vuoden 2009 6,3 prosentista suhteessa BKT:hen noin 7 prosenttiin suhteessa BKT:hen vuonna 2011 olettaen, ettei politiikkaa muuteta, kun taas reaalisen BKT:n ennustetaan elpyvän ja kasvulukujen vaihtuvan hienoisen positiivisiksi. Tämä olettamus perustuu siihen, että suurin osa kriisiin liittyvistä Euroopan talouden elvytyssuunnitelman mukaisista poikkeuksellisista toimista, joiden vaikutus on lähes 1¼ prosenttia suhteessa BKT:hen vuonna 2009, on hallituksen suunnitelmien mukaan tarkoitus lakkauttaa asteittain vuosina 2010 ja 2011. Alijäämää koskeva perussopimuksen arviointiperuste ei näin ollen täyty.

               (8)

               Slovenian viranomaisten lokakuussa 2009 toimittamien tietojen mukaan julkinen bruttovelka on edelleen huomattavasti alle viitearvon, joka on 60 prosenttia suhteessa BKT:hen, ja sen ennakoidaan olevan 34,2 prosenttia suhteessa BKT:hen vuonna 2009. Komission yksiköiden syksyn 2009 ennusteen mukaan velkasuhde kasvaa viimeistään vuonna 2011 noin 48 prosenttiin suhteessa BKT:hen, ellei politiikassa tapahdu muutoksia.

               (9)

               Asetuksen (EY) N:o 1467/97 2 artiklan 4 kohdan mukaan ”merkitykselliset tekijät” voidaan ottaa huomioon liiallisen alijäämän olemassaolosta tehtävää Euroopan unionin toiminnasta tehdyn sopimuksen 126 artiklan 6 kohdan mukaista neuvoston päätöstä edeltävissä vaiheissa ainoastaan, jos kaksi vaatimusta – se, että alijäämä pysyy lähellä viitearvoa, ja se, että viitearvon ylitys on väliaikaista – täyttyvät kaikilta osin. Slovenian tapauksessa nämä kaksi edellytystä eivät täyty. Merkityksellisiä tekijöitä ei sen vuoksi oteta huomioon tätä päätöstä edeltävissä vaiheissa,

         ON HYVÄKSYNYT TÄMÄN PÄÄTÖKSEN:
   1 artikla
   Kokonaisarvion perusteella todetaan, että Sloveniassa on liiallinen alijäämä.
   2 artikla
   Tämä päätös on osoitettu Slovenian tasavallalle.

      Tehty Brysselissä 19 päivänä tammikuuta 2010.

            Neuvoston puolesta

            Puheenjohtaja

         E. SALGADO

      (1)  EYVL L 209, 2.8.1997, s. 6.

      (2)  EUVL L 145, 10.6.2009, s. 1.

      (3)  Kaikki Slovenian liiallista alijäämää koskevaan menettelyyn liittyvät asiakirjat ovat saatavilla osoitteessa http://ec.europa.eu/economy_finance/netstartsearch/pdfsearch/pdf.cfm?mode = _m2


title: Neuvoston päätös 2011/499/YUTP, annettu 1 päivänä elokuuta 2011 , Euroopan unionin erityisedustajan nimittämisestä Sudaniin annetun päätöksen 2010/450/YUTP muuttamisesta ja sen voimassaolon jatkamisesta

text:
               11.8.2011

               FI

               Euroopan unionin virallinen lehti

               L 206/50

         NEUVOSTON PÄÄTÖS 2011/499/YUTP,
   annettu 1 päivänä elokuuta 2011,
   Euroopan unionin erityisedustajan nimittämisestä Sudaniin annetun päätöksen 2010/450/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 11 päivänä elokuuta 2010 päätöksen 2010/450/YUTP (1), jolla Rosalind MARSDEN nimitettiin Euroopan unionin erityisedustajaksi, jäljempänä ’erityisedustaja’, Sudaniin 1 päivän syyskuuta 2010 ja 31 päivän elokuuta 2011 väliseksi ajaksi.

               (2)

               Etelä-Sudanin tasavalta julistautui itsenäiseksi 9 päivänä heinäkuuta 2011, minkä johdosta erityisedustajan tehtäväkenttä kattaa tästä lähtien kaksi itsenäistä maata.

               (3)

               Rosalind MARSDEN olisi nimitettävä erityisedustajaksi Sudanin tasavaltaan ja Etelä-Sudanin tasavaltaan 9 päivän heinäkuuta 2011 ja 30 päivän kesäkuuta 2012 väliseksi ajaksi. Neuvoston päätös 2010/450/YUTP olisi sen vuoksi muutettava ja sen voimassaoloa olisi jatkettava.

               (4)

               Erityisedustaja toteuttaa toimeksiantonsa tilanteessa, joka voi huonontua ja joka voisi haitata Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/450/YUTP seuraavasti:

               1)

               Korvataan päätöksen nimi seuraavasti:

               2)

               Korvataan 1, 2 ja 3 artikla seuraavasti:
               ”1 artikla
               Euroopan unionin erityisedustaja
               Nimitetään Rosalind MARSDEN Euroopan unionin erityisedustajaksi, jäljempänä ’erityisedustaja’, Sudanin tasavaltaan, jäljempänä ’Sudan’, ja Etelä-Sudanin tasavaltaan, jäljempänä ’Etelä-Sudan’, 9 päivän heinäkuuta 2011 ja 30 päivän kesäkuuta 2012 väliseksi ajaksi. Erityisedustajan toimeksianto voi päättyä aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
               2 artikla
               Poliittiset tavoitteet
               Erityisedustajan toimeksiannon perustana ovat Sudania ja Etelä-Sudania koskevat Euroopan unionin, jäljempänä ’EU’ tai ’unioni’, politiikan tavoitteet, ja siihen kuuluu toimiminen sudanilaisten osapuolien, Afrikan unionin (AU) ja Yhdistyneiden kansakuntien (YK) sekä muiden kansallisten, alueellisten ja kansainvälisten sidosryhmien kanssa rauhanomaisen rinnakkaiselon saavuttamiseksi Sudanin ja Etelä-Sudanin välillä kattavan rauhansopimuksen päätyttyä ja Etelä-Sudanin itsenäistyttyä 9 päivänä heinäkuuta 2011. Unionin poliittisiin tavoitteisiin sisältyy aktiivinen osallistuminen kaikkien niiden avoinna olevien kysymysten ratkaisemiseen, jotka liittyvät kattavaan rauhansopimukseen ja sen jälkeisiin vaiheisiin, sekä osapuolten auttaminen panemaan sovitut asiat täytäntöön; pohjoisen ja etelän välisen tulenaran raja-alueen rauhoittamiseen tähtäävien toimien tukeminen; Etelä-Sudanin institutionaalisten rakenteiden kehittämisen tukeminen ja sen vakauden, turvallisuuden ja kehityksen edistäminen; Darfurin konfliktia koskevan poliittisen ratkaisun helpottaminen; demokraattisen hallinnon, vastuuvelvollisuuden ja ihmisoikeuksien kunnioittamisen edistäminen, mukaan lukien yhteistyö Kansainvälisen rikostuomioistuimen kanssa; sitoutuminen edelleen itäiseen Sudaniin; sekä humanitaarisen avun perillepääsyn parantaminen kaikkialla Sudanissa ja Etelä-Sudanissa.
               Lisäksi erityisedustajan toimeksianto perustuu unionin poliittiseen tavoitteeseen osallistua Herran vastarinta-armeijan (Lords Resistance Army, jäljempänä ’LRA’) Etelä-Sudanin ja ympäröivän alueen vakauteen kohdistamien uhkien lieventämiseen ja poistamiseen.
               3 artikla
               Toimeksianto
               1.   Näiden poliittisten tavoitteiden saavuttamiseksi erityisedustajan toimeksiantona on:

                           a)

                           pitää yhteyttä Sudanin hallitukseen, Etelä-Sudanin hallitukseen, Sudanin ja Etelä-Sudanin poliittisiin osapuoliin, Darfurin aseellisiin ryhmittymiin, kansalaisyhteiskuntaan ja valtioista riippumattomiin järjestöihin unionin poliittisten tavoitteiden saavuttamiseksi;

                           b)

                           olla tiiviissä yhteistyössä YK:hon, AU:hon ja erityisesti Sudanin korkean tason täytäntöönpanoryhmään AU:ssa, jäljempänä ’korkean tason täytäntöönpanoryhmä’, Arabiliittoon, hallitusten väliseen kehitysviranomaiseen ja muihin johtaviin alueellisiin ja kansainvälisiin sidosryhmiin, Yhdysvaltojen erikoislähettiläs mukaan lukien;

                           c)

                           osallistua asiaankuuluviin kansainvälisiin ja julkisiin foorumeihin unionin poliittisten tavoitteiden ja Sudaniin kohdistuvien kansainvälisten ponnistelujen johdonmukaisuuden edistämiseksi;

                           d)

                           edistää kansainvälisiä toimia, joilla pyritään helpottamaan kattavan, osallistavan ja kestävän rauhansopimuksen aikaansaamista Darfuriin tiiviissä yhteistyössä YK:n, AU:n ja Qatarin hallituksen sekä muiden kansainvälisten sidosryhmien kanssa;

                           e)

                           edistää ihmisoikeuksien kunnioittamista pitämällä säännöllisesti yhteyttä asianmukaisiin Sudanin ja Etelä-Sudanin viranomaisiin, Kansainvälisen rikostuomioistuimen syyttäjän toimistoon, YK:n ihmisoikeusvaltuutetun toimistoon ja alueella toimiviin ihmisoikeustarkkailijoihin;

                           f)

                           myötävaikuttaa unionin ihmisoikeuspolitiikan, muun muassa ihmisoikeuksia koskevien unionin suuntaviivojen ja erityisesti lapsia aseellisten selkkauksien yhteydessä koskevien unionin suuntaviivojen sekä naisiin ja tyttöihin kohdistuvan väkivallan ja kaikkien naisiin ja tyttöihin kohdistuvien syrjintämuotojen torjumista koskevien unionin suuntaviivojen ja naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan täytäntöönpanoon, muun muassa seuraamalla tapahtuvaa kehitystä ja raportoimalla siitä sekä antamalla siitä suosituksia;

                           g)

                           myötävaikuttaa aktiivisesti ulkoasiainneuvoston 20 päivänä kesäkuuta 2011 sopiman Sudania ja Etelä-Sudania koskevan unionin kokonaisvaltaisen lähestymistavan toteuttamiseen;

                           h)

                           valvoa ja koordinoida unionin sitoumusta kaikkien asiaan liittyvien sidosryhmien kanssa tukea toimia, joilla pyritään lieventämään ja poistamaan LRA:n siviileihin sekä Etelä-Sudanin ja ympäröivän alueen vakauteen kohdistamia uhkia.

                     2.   Toimeksiantonsa toteuttamiseksi erityisedustaja muun muassa

                           a)

                           antaa neuvoja ja raportoi unionin kantojen määrittelyn osalta kansainvälisillä foorumeilla, jotta voidaan ennakoivasti edistää ja lujittaa johdonmukaisen Sudania ja Etelä-Sudania koskevan unionin toimintapolitiikan omaksumista;

                           b)

                           valvoo yleisesti kaikkia unionin toimia ja tekee tiivistä yhteistyötä Khartumissa ja Jubassa sijaitsevien unionin edustustojen kanssa sekä unionin Addis Abebassa sijaitsevan AU-edustuston ja unionin New Yorkissa sijaitsevan YK-edustuston kanssa;

                           c)

                           edistää poliittista prosessia sekä toimia, jotka liittyvät kattavaan rauhansopimukseen ja sen jälkeisiin vaiheisiin liittyvien kaikkien avoinna olevien kysymysten ratkaisemiseen, sekä auttaa osapuolia panemaan sovitut asiat täytäntöön ja tukea toimia Etelä-Sudanin institutionaalisten rakenteiden kehittämiseksi;

                           d)

                           myötävaikuttaa unionin ihmisoikeuspolitiikan, muun muassa ihmisoikeuksia koskevien unionin suuntaviivojen ja erityisesti lapsia aseellisten selkkauksien yhteydessä koskevien unionin suuntaviivojen sekä naisiin ja tyttöihin kohdistuvan väkivallan ja kaikkien naisiin ja tyttöihin kohdistuvien syrjintämuotojen torjumista koskevien unionin suuntaviivojen ja naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan täytäntöönpanoon, muun muassa seuraamalla tapahtuvaa kehitystä ja raportoimalla siitä sekä antamalla siitä suosituksia; ja

                           e)

                           seuraa, miten sudanilaiset ja eteläsudanilaiset osapuolet noudattavat YK:n turvallisuusneuvoston asiaa koskevia päätöslauselmia, erityisesti päätöslauselmia 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009) ja 1919 (2010), sekä raportoi tästä.”.

               3)

               Lisätään 4 artiklaan kohta seuraavasti:
               ”3.   Erityisedustaja koordinoi toimensa tiiviisti Euroopan ulkosuhdehallinnon kanssa.”.

               4)

               Korvataan 5 artiklan 1 kohta seuraavasti:
               ”1.   Rahoitusohjeen määrää, joka on 1 820 000 euroa, korotetaan 955 000 eurolla erityisedustajan toimeksiantoon liittyvien menojen kattamiseksi 1 päivänä syyskuuta 2010 alkavalla ja 30 päivänä kesäkuuta 2012 päättyvällä kaudella.”.

               5)

               Korvataan 6 artikla seuraavasti:
               ”6 artikla
               Avustajaryhmän muodostaminen ja kokoonpano
               1.   Erityisedustaja vastaa avustajaryhmänsä muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvissa poliittisissa erityiskysymyksissä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
               2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Sellaisen henkilöstön palkat, jonka jäsenvaltio tai unionin toimielin siirtää tilapäisesti työskentelemään erityisedustajan alaisuuteen, maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön jäsenten on oltava jäsenvaltioiden kansalaisia.
               3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
               4.   Erityisedustajan toimistot sijaitsevat Brysselissä, Khartumissa ja Jubassa, ja niissä on oltava tarvittava poliittinen, hallinnollinen ja logistinen tukihenkilöstö.”.

               6)

               Korvataan 8 artikla seuraavasti:
               ”8 artikla
               EU:n turvallisuusluokiteltujen tietojen turvaaminen
               Erityisedustajan ja hänen avustajaryhmänsä on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.

               7)

               Korvataan 10 artikla seuraavasti:
               ”10 artikla
               Turvallisuus
               Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen huomioon ottaen suoraan alaisuudessaan olevan koko henkilöstön turvallisuuden edistämiseksi, erityisesti:

                           a)

                           laatimalla operaatiokohtaisen turvallisuussuunnitelman, johon sisällytetään fyysiset, organisatoriset ja menettelyä koskevat turvallisuustoimenpiteet, jotka koskevat henkilöstön turvallista siirtymistä operaatioalueelle ja sen sisällä ja turvallisuutta vaarantavien tilanteiden hallintaa, sekä operaation valmius- ja evakuointisuunnitelma;

                           b)

                           varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

                           c)

                           varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä operaatioalueelle annettuun riskiluokitukseen perustuva asianmukainen turvallisuuskoulutus;

                           d)

                           varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.”.

               8)

               Korvataan 11 artiklan 2 kohta seuraavasti:
               ”2.   Erityisedustaja raportoi säännöllisesti poliittisten ja turvallisuusasioiden komitealle Darfurin tilanteesta sekä tilanteesta Sudanissa ja Etelä-Sudanissa.”.

               9)

               Korvataan 12 artiklan 2 kohta seuraavasti:
               ”2.   Paikan päällä on pidettävä yllä läheisiä suhteita unionin edustustojen päälliköihin, mukaan lukien edustustot Khartumissa, Jubassa, Addis Abebassa ja New Yorkissa, ja jäsenvaltioiden lähetystöjen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin kansainvälisiin ja alueellisiin toimijoihin paikan päällä.”.

               10)

               Korvataan 13 artikla seuraavasti:
               ”13 artikla
               Uudelleentarkastelu
               Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen tammikuun 2012 loppuun mennessä ja kattavan raportin toimeksiannon toteuttamisesta toimeksiannon päättyessä.”.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 9 päivästä heinäkuuta 2011.

      Tehty Brysselissä 1 päivänä elokuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 211, 12.8.2010, s. 42.

      (2)  EUVL L 141, 27.5.2011, s. 17.”.


Avis juridique important

|

32001D0786

2001/786/EY,EHTY,Euratom: Neuvoston päätös, tehty 8 päivänä marraskuuta 2001, tilintarkastustuomioistuimen jäsenen nimittämisestä

Virallinen lehti nro L 295 , 13/11/2001 s. 0021 - 0021

Neuvoston päätös,tehty 8 päivänä marraskuuta 2001,tilintarkastustuomioistuimen jäsenen nimittämisestä(2001/786/EY, EHTY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 247 artiklan 6 kohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 6 kohdan,ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 6 kohdan,ottaa huomioon Euroopan parlamentin lausunnon(1),sekä katsoo seuraavaa:(1) Tilintarkastustuomioistuimen jäsen Jan O. KARLSSON on pyytänyt tehtävästään eroa, joka tulee voimaan 31 päivänä joulukuuta 2001.(2) Tämän vuoksi on syytä nimittää hänen tilalleen uusi henkilö hänen jäljellä olevaksi toimikaudekseen,ON PÄÄTTÄNYT SEURAAVAA:1 artiklaNimitetään Lars TOBISSON tilintarkastustuomioistuimen jäseneksi 1 päivästä tammikuuta 2002 28 päivään helmikuuta 2006.2 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 8 päivänä marraskuuta 2001.Neuvoston puolestaPuheenjohtajaE. Boutmans(1) 23 päivänä lokakuuta 2001 annettu lausunto (ei vielä julkaistu Euroopan yhteisöjen virallisessa lehdessä).


title: 2008/200/EY: Komission päätös, tehty 20 päivänä helmikuuta 2008 , Argentiinan ylläpitämän tekstiili- ja vaatetustuotteiden tuontiin liittyvän kauppakäytäntöjä koskevan tutkimusmenettelyn päättämisestä

text:
               5.3.2008

               FI

               Euroopan unionin virallinen lehti

               L 60/34

      KOMISSION PÄÄTÖS,
   tehty 20 päivänä helmikuuta 2008,
   Argentiinan ylläpitämän tekstiili- ja vaatetustuotteiden tuontiin liittyvän kauppakäytäntöjä koskevan tutkimusmenettelyn päättämisestä
   (2008/200/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94 (1), ja erityisesti sen 11 artiklan 1 kohdan,
   sekä katsoo seuraavaa:
   A.   MENETTELYN TAUSTA

               (1)

               Euroopan tekstiili- ja vaatetusteollisuuden järjestö Euratex (European Apparel and Textile Organisation) teki 11 päivänä lokakuuta 1999 asetuksen (EY) N:o 3286/94, jäljempänä ’asetus’, 4 artiklan mukaisen valituksen Argentiinaan vievien tai sinne vientiä haluavien jäsentensä puolesta.

               (2)

               Valituksen tekijä väitti, että yhteisön vaatetus- ja tekstiilituotteiden myyntiä Argentiinassa haittaisi asetuksen 2 artiklan 1 kohdan tarkoittamat kaupan esteet eli ”kolmannen maan käyttöön ottamat tai harjoittamat kaupalliset käytännöt, joiden harjoittamisen oikeus kuuluu kansainvälisten kaupallisten sääntöjen soveltamisalaan”. Väitetyt kaupan esteet olivat:

                           a)

                           vientitavaran ennakkotarkastus ja vähimmäistullausarvot

                           b)

                           alkuperätodistuksia koskevat kohtuuttomat vaatimukset

                           c)

                           vaatimus toimittaa ilmoitus tuotteen koostumuksesta

                           d)

                           kohtuuttoman hankala merkintävaatimus

                           e)

                           tilastollinen vero ja syrjivä arvonlisäverokäytäntö.

               (3)

               Valituksen tekijä väitti myös, että nämä käytännöt aiheuttavat asetuksen 2 artiklan 4 kohdassa tarkoitettuja epäsuotuisia kaupallisia vaikutuksia.

               (4)

               Komissio päätti asetuksella perustetun neuvoa-antavan komitean kuulemisen jälkeen, että oli riittävästi todisteita, jotka oikeuttivat aloittamaan tutkimusmenettelyn asiaa koskevien oikeudellisten ja tosiasioihin liittyvien seikkojen tarkastelemiseksi. Tutkimusmenettely aloitettiin 27 päivänä marraskuuta 1999 (2).

         B.   TUTKIMUSMENETTELYN PÄÄTELMÄT

               (5)

               Vuonna 2000 tehdyssä tutkimuksessa todettiin alkuperätodistuksesta, että hankalat vaatimukset näyttivät rikkovan GATT 1994 -sopimuksen VIII artiklan 3 kohdan ja X artiklan ja WTO:n tekstiili- ja vaatetustuotteita koskevan sopimuksen 7 artiklan 1 kohdan vaatimuksia sekä näyttivät olevan GATT 1994 -sopimuksen VIII artiklan 1 kohdan c alakohdan suositusten vastaisia. Merkintävaatimuksia koskevat toimenpiteet vaikuttivat rikkovan WTO:n kaupan teknisiä esteitä koskevan sopimuksen 2 artiklan 2 kohtaa ja olevan GATT 1994 -sopimuksen VIII artiklan 1 kohdan c alakohdan suositusten vastaisia. Vaatimukset tuotteen koostumusta koskevasta ilmoituksesta näyttivät rikkovan tuontilisensioinnin menettelytavoista tehdyn WTO-sopimuksen 2 artiklaa. Tullausarvon tarkastamismenettelystä komission yksiköt eivät voineet ilmaista lopullista kantaansa, koska asiasta on äskettäin annettu uusi laki. Vientitavaran ennakkotarkastuksen ei havaittu rikkovan mitään vientitavaran ennakkotarkastuksesta tehdyn WTO:n sopimuksen määräystä. Se ei kuitenkaan vaikuttanut olevan sopimuksen tarkoituksen ja hengen mukainen. Tilastollisen veron ei havaittu olevan WTO:n sääntöjen vastainen, ja syrjivää arvonlisäverokäytäntöä on käsitelty jo toisessa, Argentiinasta tuotavan muokatun nahan kaupan esteitä koskevassa menettelyssä (3).

               (6)

               Tutkimuksessa todettiin, että tutkitut toimenpiteet ovat yhdessä aiheuttaneet tai uhkaavat aiheuttaa vahinkoa asetuksen 2 artiklan 4 kohdassa tarkoitetussa merkityksessä.

         C.   TUTKIMUKSEN JÄLKEINEN KEHITYS

               (7)

               Tutkimuksen jälkeen Argentiinan viranomaisten kanssa on vuosien kuluessa käyty keskusteluja, joiden avulla on pyritty löytämään sovintoratkaisu edellä mainittujen kaupan esteiden poistamiseksi tai asteittaiseksi vähentämiseksi.

               (8)

               Tullausarvon määrittämiskäytänteiden osalta tilanne on parantunut viime vuosien aikana. Avoimuus on lisääntynyt, koska eurooppalaiset valmistajat ja viejät voivat osallistua tullausarvon määrittämisessä käytettävien ohjearvojen määrittelyyn. Vientitavaran ennakkotarkastus on poistettu eikä tuotteen koostumusta koskeva ilmoitus vaikuta aiheuttavan viejille ongelmia.

               (9)

               Alkuperätodistuksen osalta on saavutettu huomattavaa edistymistä sen jälkeen, kun Instruccion General No 9/2002 de la Direccion General de Aduanas annettiin 8 päivänä helmikuuta 2002. Viime aikoihin saakka suurin jäljellä oleva kaupan este eurooppalaisen teollisuuden kannalta oli vaatimus, että kolmikantakaupassa Argentiinan viranomaisille oli alkuperätodistuksen lisäksi toimitettava myös kolmannesta valtiosta peräisin olevien tavaroiden tuottajan laatima lasku laivausmaassa toimivalle viejälle, mistä aiheutui alkuperäiseen liiketoimeen liittyviä luottamuksellisuuskysymyksiä. Asiakirjalla Nota External No 3/07 of the Administracion Federal de Ingresos Publicos (Subdireccion general tecnico legal aduanera) Argentiina kumosi vaatimuksen, joka koski alkuperäisen laskun esittämistä, mikä on nyt korvattu laivausmaan toimivaltaisten viranomaisten, esimerkiksi kauppakamarin, antamalla todistuksella, jonka Argentiinan konsulaatti on laivausmaassa laillistanut.

               (10)

               Veromerkkien pakolliseen ompeluun liittyvien merkintävaatimusten osalta Argentiinan viranomaiset toimittivat tietoja, joiden mukaan kyseisen vaatimuksen aiheuttamat kulut ovat lähetyksen arvoon verrattuna hyvin vähäiset. Edellä mainitun perusteella vaikuttaa siltä, että kyseisen jäljellä olevan kaupan esteen mahdolliset haittavaikutukset eivät ole vaikuttaneet eivätkä voi vaikuttaa merkittävästi yhteisön tai sen alueen talouteen tai sen alueella toimivaan tekstiiliteollisuuteen.

         D.   PÄÄTELMÄT JA SUOSITUKSET

               (11)

               Edellä olevan tarkastelun perusteella päätellään, että tutkimusmenettely on johtanut tyydyttävään tilanteeseen Euratexin tekemässä valituksessa mainittujen kauppaan vaikuttaneiden esteiden osalta ja että ommeltavia veromerkkejä koskeva toimenpide ei yksinään aiheuta merkittävää vahinkoa Euroopan yhteisön tekstiiliteollisuusalueille. Edellä mainitun vuoksi tutkimusmenettely on päätettävä asetuksen 11 artiklan 1 kohdan mukaisesti.

               (12)

               Neuvoa-antavaa komiteaa on kuultu tässä päätöksessä säädetyistä toimenpiteistä,

         ON PÄÄTTÄNYT SEURAAVAA:
   Ainoa artikla
   Päätetään Argentiinan ylläpitämiä tekstiili- ja vaatetustuotteiden tuontiin liittyviä toimenpiteitä koskeva tutkimusmenettely.

      Tehty Brysselissä 20 päivänä helmikuuta 2008.

            Komission puolesta

         Peter MANDELSON

            Komission jäsen

      (1)  EYVL L 349, 31.12.1994, s. 71. Asetus sellaisena kuin se on muutettuna asetuksella (EY) N:o 356/95 (EYVL L 41, 23.2.1995, s. 3).

      (2)  EYVL C 340, 27.11.1999, s. 70.

      (3)  EYVL L 295, 4.11.1998, s. 46.


title: Neuvoston päätös (EU, Euratom) 2016/1125, annettu 8 päivänä heinäkuuta 2016, Euroopan talous- ja sosiaalikomitean jäsenen, jota Portugalin tasavalta on ehdottanut, nimeämisestä

text:
               12.7.2016

               FI

               Euroopan unionin virallinen lehti

               L 187/15

         NEUVOSTON PÄÄTÖS (EU, Euratom) 2016/1125,
   annettu 8 päivänä heinäkuuta 2016,
   Euroopan talous- ja sosiaalikomitean jäsenen, jota Portugalin tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Portugalin hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Lino DA SILVA MAIAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään José Custódio LEIRIÃO, Member of the National Confederation of Solidarity Institutions (CNIS), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä heinäkuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

      (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).


               15.12.2016

               FI

               Euroopan unionin virallinen lehti

               C 468/284

         P7_TA(2013)0563
   Tilintarkastustuomioistuimen jäsenen nimittäminen (Danièle Lamarque – FR)
   Euroopan parlamentin päätös 11. joulukuuta 2013 ehdotuksesta nimittää Danièle Lamarque tilintarkastustuomioistuimen jäseneksi (C7-0311/2013 – 2013/0809(NLE))
   (Kuuleminen)
   (2016/C 468/64)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0311/2013),

               —

               ottaa huomioon työjärjestyksen 108 artiklan,

               —

               ottaa huomioon talousarvion valvontavaliokunnan mietinnön (A7-0437/2013),

               A.

               ottaa huomioon, että talousarvion valvontavaliokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä;

               B.

               ottaa huomioon, että talousarvion valvontavaliokunta kuuli 7. marraskuuta 2013 pidetyssä kokouksessaan neuvoston nimeämää ehdokasta tilintarkastustuomioistuimen jäseneksi;

               1.

               antaa myönteisen lausunnon neuvoston ehdotuksesta nimittää Danièle Lamarque tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


title: 2009/844/EY: Euroopan parlamentin ja neuvoston päätös, tehty 21 päivänä lokakuuta 2009 , Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti

text:
               19.11.2009

               FI

               Euroopan unionin virallinen lehti

               L 304/5

      EUROOPAN PARLAMENTIN JA NEUVOSTON PÄÄTÖS,
   tehty 21 päivänä lokakuuta 2009,
   Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti
   (2009/844/EY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
   ottavat huomioon komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston (jäljempänä ’rahasto’) osoittaakseen solidaarisuutta katastrofialueiden väestöä kohtaan.

               (2)

               Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa.

               (3)

               Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.

               (4)

               Italia on esittänyt rahaston käyttöönottamiseksi hakemuksen, joka koskee maanjäristyksen aiheuttamaa katastrofia,

         OVAT PÄÄTTÄNEET SEURAAVAA:
   1 artikla
   Euroopan unionin yleiseen talousarvioon varainhoitovuodeksi 2009 otetaan käyttöön Euroopan unionin solidaarisuusrahaston varoja 493 771 159 euroa maksusitoumus- ja maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 21 päivänä lokakuuta 2009.

            Euroopan parlamentin puolesta

            Puheenjohtaja

         J. BUZEK

            Neuvoston puolesta

            Puheenjohtaja

         C. MALMSTRÖM

      (1)  EUVL C 139, 14.6.2006, s. 1.

      (2)  EYVL L 311, 14.11.2002, s. 3.


title: 2009/517/EY: Neuvoston päätös, tehty 22 päivänä kesäkuuta 2009 , Euroopan yhteisön ja Pakistanin islamilaisen tasavallan välisen tiettyjä lentoliikenteen näkökohtia koskevan sopimuksen tekemisestä

text:
               3.7.2009

               FI

               Euroopan unionin virallinen lehti

               L 173/11

      NEUVOSTON PÄÄTÖS,
   tehty 22 päivänä kesäkuuta 2009,
   Euroopan yhteisön ja Pakistanin islamilaisen tasavallan välisen tiettyjä lentoliikenteen näkökohtia koskevan sopimuksen tekemisestä
   (2009/517/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Euroopan yhteisön ja Pakistanin islamilaisen tasavallan välisen sopimuksen tietyistä lentoliikenteen näkökohdista (1), jäljempänä ”sopimus”, noudattaen menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Sopimus allekirjoitettiin neuvoston päätöksen 2009/302/EY (2) mukaisesti yhteisön puolesta 24 päivänä helmikuuta 2009 sillä varauksella, että se tehdään lopullisesti myöhemmin.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Pakistanin islamilaisen tasavallan välinen sopimus tietyistä lentoliikenteen näkökohdista.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa sopimuksen 8 artiklan 1 kohdassa tarkoitettu ilmoitus.

      Tehty Luxemburgissa 22 päivänä kesäkuuta 2009.

            Neuvoston puolesta

            Puheenjohtaja

         J. ŠEBESTA

      (1)  EUVL L 84, 31.3.2009, s. 34.

      (2)  EUVL L 84, 31.3.2009, s. 33.


title: 2014/268/EU: Neuvoston päätös, annettu 6 päivänä toukokuuta 2014 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

text:
               13.5.2014

               FI

               Euroopan unionin virallinen lehti

               L 138/102

         NEUVOSTON PÄÄTÖS,
   annettu 6 päivänä toukokuuta 2014,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen
   (2014/268/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 165 artiklan 4 kohdan, 166 artiklan 4 kohdan ja 218 artiklan 9 kohdan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista laajentaa ETA-sopimuksen osapuolten välinen yhteistyö kattamaan Euroopan parlamentin ja neuvoston asetus (EU) N:o 1288/2013 (3).

               (5)

               ETA-sopimuksen pöytäkirja 31 olisi näin ollen muutettava tämän mukaisesti, jotta tätä laajennettua yhteistyötä voitaisiin tehdä 1 päivästä tammikuuta 2014.

               (6)

               ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä unionin kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä toukokuuta 2014.

            Neuvoston puolesta

            Puheenjohtaja

         G. STOURNARAS

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  Euroopan parlamentin ja neuvoston asetus (EU) N:o 1288/2013, annettu 11 päivänä joulukuuta 2013, unionin koulutus-, nuoriso- ja urheiluohjelman ”Erasmus+” perustamisesta ja päätösten N:o 1719/2006/EY, 1720/2006/EY ja 1298/2008/EY kumoamisesta (EUVL L 347, 20.12.2013, s. 50).

      LUONNOS
      ETA:N SEKAKOMITEAN PÄÄTÖS N:o .../2014,
      annettu …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista laajentaa ETA-sopimuksen osapuolten välinen yhteistyö kattamaan unionin koulutus-, nuoriso- ja urheiluohjelman ”Erasmus+” perustamisesta ja päätösten N:o 1719/2006/EY, 1720/2006/EY ja 1298/2008/EY kumoamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1288/2013 (1).

                  (2)

                  ETA-sopimuksen pöytäkirja 31 olisi näin ollen muutettava tämän mukaisesti, jotta laajennettua yhteistyötä voitaisiin tehdä 1 päivästä tammikuuta 2014,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 4 artikla seuraavasti:

                  1.

                  Lisätään 2m kohdan jälkeen kohta seuraavasti:

                              ”2n.

                              EFTA-valtiot osallistuvat 1 päivästä tammikuuta 2014 seuraavaan ohjelmaan:

                                          —

                                             32013 R 1288: Euroopan parlamentin ja neuvoston asetus (EU) N:o 1288/2013, annettu 11 päivänä joulukuuta 2013, unionin koulutus-, nuoriso- ja urheiluohjelman ’Erasmus+’ perustamisesta ja päätösten N:o 1719/2006/EY, 1720/2006/EY ja 1298/2008/EY kumoamisesta (EUVL L 347, 20.12.2013, s. 50)”.

                  2.

                  Korvataan 3 kohta seuraavasti:
                  ”EFTA-valtiot osallistuvat ETA-sopimuksen 82 artiklan 1 kohdan a alakohdan mukaisesti 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l, 2m ja 2n kohdassa tarkoitettujen ohjelmien ja toimien rahoittamiseen.”

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (2).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä …

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 347, 20.12.2013, s. 50.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2005/303/: EFTAn valvontaviranomaisen päätös N:o 303/05/KOL, tehty 30 päivänä marraskuuta 2005 , valtiontukea koskevien menettelysääntöjen ja aineellisten sääntöjen muuttamisesta 51. kerran

text:
               23.11.2006

               FI

               Euroopan unionin virallinen lehti

               L 324/30

         EFTAn VALVONTAVIRANOMAISEN PÄÄTÖS

   N:o 303/05/KOL,
   tehty 30 päivänä marraskuuta 2005,
   valtiontukea koskevien menettelysääntöjen ja aineellisten sääntöjen muuttamisesta 51. kerran
   EFTAN VALVONTAVIRANOMAINEN (1), joka
   OTTAA HUOMIOON Euroopan talousalueesta tehdyn sopimuksen (2) ja erityisesti sen 61–63 artiklan sekä pöytäkirjan 26,
   OTTAA HUOMIOON EFTAn jäsenvaltioiden välisen valvontaviranomaisen ja tuomioistuimen perustamista koskevan sopimuksen (3) ja erityisesti sen 24 artiklan ja 5 artiklan 2 kohdan b alakohdan sekä sen pöytäkirjassa 3 olevan I osan 1 artiklan,
   Valvontaviranomainen varmistaa valvonta- ja tuomioistuinsopimuksen 24 artiklan nojalla valtiontukea koskevien ETA-sopimuksen määräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan nojalla valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos valvontaviranomainen pitää sitä tarpeellisena.
   Valvontaviranomainen palauttaa mieleen valtiontukea koskevat menettelysäännöt ja aineelliset säännöt (4), jotka se hyväksyi 19 päivänä tammikuuta 1994 (5).
   Euroopan yhteisöjen komissio (6) pidensi 9 päivänä marraskuuta yhteisön puitteiden tutkimus- ja kehitystyöhön myönnettävälle valtion tuelle (7) voimassaoloaikaa 31 päivään joulukuuta 2006.
   Puitteiden voimassaoloajan pidentämisellä on merkitystä myös Euroopan talousalueen kannalta.
   Säännöt, jotka liittyvät yhteisön puitteisiin tutkimus- ja kehitystyöhön myönnettävälle valtion tuelle, sisältyvät valtiontuen suuntaviivojen 14 lukuun.
   Valtiontuen suuntaviivojen 14 luvun voimassaolo päättyy 31 päivänä joulukuuta 2005.
   ETAn valtiontukisääntöjen yhtenäinen soveltaminen on taattava koko Euroopan talousalueella.
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan valvontaviranomaisen on Euroopan komissiota kuultuaan annettava säädökset, jotka vastaavat komission antamia säädöksiä,
   ON KUULLUT Euroopan komissiota,
   MUISTUTTAA, että valvontaviranomainen on kuullut EFTA-valtioita Islannille, Liechtensteinille ja Norjalle lähetetyillä, 9 päivänä marraskuuta 2005 päivätyillä kirjeillä,
   ON TEHNYT TÄMÄN PÄÄTÖKSEN:

               1)

               Valtiontuen suuntaviivoihin sisältyvän, tutkimus- ja kehitystukea koskevan 14 luvun voimassaoloa jatketaan 31 päivään joulukuuta 2006. Muutetaan valtiontuen suuntaviivojen 14.9 jakson 2 kohta seuraavasti:
               ”Näitä suuntaviivoja sovelletaan 31 päivään joulukuuta 2006.”.
               Muutetaan valtiontuen suuntaviivojen 14 luvun alaviite 1 seuraavasti:
               ”Tätä lukua on muutettu 26 päivänä heinäkuuta 2002 ja 30 päivänä marraskuuta 2005 tehdyillä kollegion päätöksillä. Tämä luku sisältää yhteisön puitteet tutkimus- ja kehitystuelle (EYVL C 45, 17.2.1996, s. 5), sellaisina kuin ne ovat viimeksi muutettuina 13 päivänä helmikuuta 1998 (EYVL C 48, 13.2.1998, s. 2), 8 päivänä toukokuuta 2002 (EYVL C 111, 8.5.2002, s. 3) ja 9 päivänä marraskuuta 2005 annetuilla komission tiedonannoilla.”

               2)

               Päätös on annettava tiedoksi EFTA-valtioille lähettämällä niille kirjeitse jäljennös tästä päätöksestä.

               3)

               Päätös on annettava tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä.

               4)

               Tämä päätös on julkaistava Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 30 päivänä marraskuuta 2005.

            EFTAn valvontaviranomaisen puolesta

         Einar M. BULL

            Puheenjohtaja

         Kurt JÄGER

            Kollegion jäsen

      (1)  Jäljempänä ’valvontaviranomainen’.

      (2)  Jäljempänä ’ETA-sopimus’.

      (3)  Jäljempänä ’valvonta- ja tuomioistuinsopimus’.

      (4)  Jäljempänä ’valtiontuen suuntaviivat’.

      (5)  EYVL L 231, 3.9.1994, ja ETA-täydennysosa N:o 32, 3.9.1994; sellaisina kuin puitteet ovat viimeksi muutettuina 30 päivänä marraskuuta 2005 tehdyllä päätöksellä.

      (6)  Jäljempänä ’Euroopan komissio’.

      (7)  Yhteisön puitteet tutkimus- ja kehitystyöhön myönnettävälle valtion tuelle (EYVL C 45, 17.2.1996, s. 5).


Avis juridique important

|

31987D0251

87/251/ETY: Komission päätös, tehty 12 päivänä maaliskuuta 1987, kansainvälisen kuulemis- ja riitojensovittelumenettelyn aloittamisesta tiettyjen aramidikuitujen tuonnin estämisestä Yhdysvaltojen markkinoille koskevan Yhdysvaltojen toimenpiteen osalta

Virallinen lehti nro L 117 , 05/05/1987 s. 0018 - 0021 Suomenk. erityispainos Alue 11 Nide 11 s. 0439  Ruotsink. erityispainos Alue 11 Nide 11 s. 0439

KOMISSION PÄÄTÖS,tehty 12 päivänä maaliskuuta 1987,kansainvälisen kuulemis- ja riitojensovittelumenettelyn aloittamisesta tiettyjen aramidikuitujen tuonnin estämisestä Yhdysvaltojen markkinoille koskevan Yhdysvaltojen toimenpiteen osalta (87/251/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon yhteisen kauppapolitiikan lujittamisesta erityisesti suojauduttaessa laittomilta kauppatoimilta 17 päivänä syyskuuta 1984 annetun neuvoston asetuksen (ETY) N:o 2641/84(1) ja erityisesti sen 12 artiklan 2 kohdan a alakohdan,sekä katsoo, että:A. Menettely(1) Komissio on 9 päivänä joulukuuta 1985 saanut tutkittavakseen valituksen, jossa esitetään Yhdysvaltojen vuoden 1930 Tariff Actin 337 pykälän soveltamisen "tiettyjä aramidikuituja" käsittelevässä asiassa - Nemoursissa sijaitsevan E. I. Dupont'n, jäljempänä "Dupont", nostama kanne - muodostaneen laittoman kauppatoimen Yhdysvaltojen hallituksen puolelta ja US International Trade Commissionin (USITC) tekemän päätöksen yhteisön valmistajan AKZO NV:n tai sen tytäryhtiöiden ilman lisenssiä Yhdysvaltojen ulkopuolella valmistamien tiettyjen aramidikuitumuotojen tuonnin estämisestä Yhdysvaltojen markkinoille aiheuttaneen tai uhanneen aiheuttaa vahinkoa yhteisön teollisuudelle.(2) Valituksen on esittänyt AKZO-ryhmittymän puolesta yhteisön ainoa aramidikuitujen valmistaja ENKA BV, Alankomaat. Komissio totesi valituksen sisältävän riittävästi todistusaineistoa tutkimusmenettelyn aloittamiseksi asetuksen (ETY) N:o 2641/84 nojalla.(3) Tarkastelumenettely on aloitettu 5 päivänä helmikuuta 1986(2). Yhteisön valmistajan väitteet on toistettu avauslausunnossa.(4) Avauslausunnon julkistamisen jälkeen komissio on saanut lukuisia kirjeitä EY:n teollisuuden ja työnantajajärjestöjen liitolta (UNICE), kansallisilta teollisuusjärjestöiltä ja valitusta tukevilta kaupallisilta järjestöiltä ja yrityksiltä. Erityisesti UNICE on valittanut eräistä 337 pykälän näkökohdista, muun muassa häirinnän ja syrjinnän osalta.(5) Komissio on lähettänyt ilmoituksen asian tunnetuille osapuolille ja antanut niille tilaisuuden ilmaista näkökantansa kirjallisesti ja pyytää kuulemista.Komissio on vastaanottanut ja tutkinut runsaasti huomautuksia, joita asianomaiset osapuolet ovat sille kirjallisesti toimittaneet. Lisäksi kuulemista pyytäneet pääasialliset osapuolet, eli AKZO ja Dupont, ovat tulleet kuulluiksi, kun sitävastoin mitään tällaista pyyntöä ei ole esitetty Yhdysvaltojen hallituksen puolelta. Ottaen huomioon tutkittavien Yhdysvaltojen lakien monimutkaisuuden komissio on pyytänyt lausuntoa yhdysvaltalaiselta patenttilakimieheltä vastavaatimusten osalta.B. Väite laittomista kauppatoimista (6) Yhteisön valmistaja on muun muassa väittänyt, että ITC:n noudattama 337 pykälän mukainen menettely aramidikuituja koskevassa jutussa ja sitä seurannut päätös tuonnin estämisestä muodostivat laittoman kauppatoimen Yhdysvaltojen hallituksen puolelta asetuksen (ETY) N:o 2641/84 2 artiklan 1 kohdan tarkoittamassa merkityksessä. Tarkemmin sanottuna valmistaja on väittänyt, että ITC:n noudattamassa menettelyssä valmistajalta on kielletty tullitariffeja ja kauppaa koskevan yleissopimuksen (GATT) 3 artiklan 4 kohdassa tarkoitettu kansallinen kohtelu. Lisäksi valmistaja on esittänyt, että ITC:n 337 pykälän mukainen menettely ei sallinut vastavaatimusten esittämistä, mitä kuitenkin pidettiin välttämättömänä hyvälle puolustukselle, että perehtyminen Dupont'n, kantajan ja ITC:n esittämään tärkeään todistusaineistoon kokonaisuudessaan ei ollut ollut mahdollista ja että tämän seurauksena vastaajalla ei ollut mahdollisuutta ajaa asiaansa tehokkaasti.On väitetty, että menettely, joka oli syynä vastaajan valmistamien tiettyjen aramidikuitujen tuonnin estämistä koskevaan päätökseen, ei ollut "välttämätön" yhdysvaltalaisten patenttioikeuksien suojelemiseksi GATTin 20 artiklan d alakohdassa tarkoitetussa merkityksessä ja sen seurauksena menettely ei ollut kyseisessä artiklassa mainittujen poikkeusten joukossa. Lisäksi on väitetty, että päätös tuonnin estämisestä aiheuttaa vahinkoa yhteisön teollisuudelle.(7) Vastauksena Yhdysvaltojen hallitus on lausunut, että väitteet ovat perusteettomia, että riidassa ovat vastakkain yksityiset asianosaiset ja riidan aiheena on kansallisten valmistuspatenttien antamien oikeuksien laajuus ja että koko Euroopan talousyhteisön (ETY) "laittomia kauppatoimia" koskevan tutkimuksen tulisi perustua tapausten joukkoon eikä yksittäiseen riitaan. Hallitus on myös väittänyt, että yhteisön valmistaja on pääasiassa toistanut Kanadan 1982 GATTin paneelissa spring assemblies -asian yhteydessä esittämät väitteet. Lopuksi hallitus on väittänyt, että valitus, joka koskee mahdottomuutta esittää vastavaatimus ITC:n käsittelyssä vaikka se on mahdollista piirioikeudessa, on parhaillaan tutkittavana liittovaltion muutoksenhakutuomioistuimessa ITC:n päätöstä koskevan AKZO:n tekemän valituksen osalta, ja sen seurauksena kaikki yhteisön tätä asiaa koskevat tutkimukset ovat ennenaikaisia.(8) Dupont, joka tukee Yhdysvaltojen hallituksen kantaa, on muun muassa esittänyt, että yhteisön valmistajalla on ollut täysi ja oikeudenmukainen mahdollisuus puolustautua ITC:n käsittelyssä ja että valmistaja on saanut turvaa ja valitusoikeuden, jotka eivät ole mahdollisia yhdysvaltalaisissa piirioikeuksissa käytävissä patenttiriidoissa. Mitä tulee vastavaatimusten esittämisen mahdottomuuteen Dupont on väittänyt, että kantaja ei olisi pystynyt näyttämään oikeutetuksi tekemäänsä Dupont'n patenttioikeuksien rikkomista yhdysvaltalaisessa piirioikeudessa vetoamalla muiden Dupont'n patenttien pätemättömyyteen tai syyttämällä Dupont'ta kantajan yhdysvaltalaisen valmistuspatentin rikkomisesta.C. Viimeaikaiset tapahtumat (9) Liittovaltion muutoksenhakutuomioistuin hylkäsi 22 päivänä joulukuuta 1986 AKZO:n tekemän valituksen USITC:n 337 pykälän nojalla tekemästä tuonnin estämistä koskevasta päätöksestä, jolla kiellettiin AKZO:n Alankomaissa valmistamien aramidikuitujen tuonti Yhdysvaltoihin.Sama tuomioistuin samassa kokoonpanossa antoi 5 päivänä helmikuuta 1987 AKZO:n tekemästä valituksesta päätöksen, jolla se vahvisti Richmondissa Virginiassa sijaitsevan piirioikeuden 23 päivänä toukokuuta 1986 tekemän päätöksen, jossa todettiin, että Dupont ei ole rikkonut AKZO:n liuottimien valmistuspatenttia kuten AKZO väitti, ja jossa vahvistettiin Dupont'n vastavaatimus, jonka mukaan kyseinen patentti oli joka tapauksessa selvästi pätemätön.D. Komission kanta (10) Komission tehtävänä ei asetuksen (ETY) N:o 2641/84 nojalla ole ottaa kantaa AKZO:n ja Dupont'n riidanalaisia aramidikuitujen valmistuspatentteja koskevien väitteiden merkittävyyteen. Komission mielestä ei myöskään ole sopivaa tai tarpeellista tässä päätöksessä käsitellä ITC:n noudattaman menettelyn Yhdysvaltojen perustuslain mukaisuutta.Sen sijaan komission mielestä olisi asetuksen (ETY) N:o 2641/84 osalta tutkittava yhdysvaltalaisten viranomaisten käytäntö alistaa maahan tuodut tavarat niiden muun kuin yhdysvaltalaisen alkuperän vuoksi erilaiseen ja erilliseen menettelyyn henkistä yksityisomaisuutta koskevien oikeuksien vahvistamiseksi ja tässä yhteydessä määritettävä, alistetaanko tämän seurauksena muuta kuin yhdysvaltalaista alkuperää olevat tuotteet vähemmän edulliseen kohteluun.Vaikka 337 pykälä ei nimenomaan syrji ulkomaisia yrityksiä niiden ulkomaalaisuuden vuoksi, koska sitä sovelletaan periaatteessa samalla tavalla sekä ulkomaisiin että kotimaisiin yrityksiin, 337 pykälä antaa kuitenkin ITC:lle erillisen ja erilaisen toimivallan ulkomailta tuotujen tuotteiden osalta, vaikka yhdysvaltalainen yritys tai tytäryhtiö valmistaisi tai toisi ne maahan. Tämän suhteen voidaan todeta, että käytännöllisesti katsoen kaikki ITC:n ja tariffikomission (ITC:n edeltäjä) 337 pykälän nojalla käsittelemät asiat ovat koskeneet ulkomaisia yrityksiä ja ulkomailla valmistettuja tuotteita ja että käytännöllisesti katsoen 337 pykälää sovelletaan melkein yksinomaan ulkomaisiin yhtiöihin ja tuotteisiin.(11) Komission mielestä oleellinen kysymys on, johtavatko ITC:n 337 pykälän nojalla soveltamat erilaiset menettelytapasäännöt GATTin 3 artiklan tarkoittaman kansallisen kohtelun kieltämiseen ja kuuluuko tämä kieltäminen 20 artiklan d alakohdassa mainitun poikkeuksen piiriin vai muodostaako se sopimusrikkomuksen.Asetuksen (ETY) N:o 2641/84 mukaisen tarkastelumenettelyn aloittamisen tarkoituksena ei ole asettaa kyseenalaiseksi kolmansien maiden tuomioistuinten päätöksiä yksityisten asianosaisten riita-asioissa. ITC:n käsittelemä AKZO/Dupont aramidikuituasia kiinnostaa komissiota, koska siinä on kyse asiasta, jossa GATTin edellyttämää kansallista kohtelua ei saatu.(12) Komissio on yhdysvaltalaisen lakiasiantuntijan lausunnon ja sitä tukevan todistusaineiston sekä asianosaisten eräistä kirjallisista huomautuksista ilmenevien seikkojen perusteella päätellyt, että toisin kuin ITC:n menettelyssä, yhdysvaltalaisen siviilioikeusistuimen soveltamat säännöt olisivat antaneet yhteisön valmistajalle mahdollisuuden esittää vastavaatimus samassa asiassa ja väittää kantajan rikkoneen valmistajan patenttia, mikä olisi saattanut johtaa erilaiseen lopputulokseen osapuolten välisessä riidassa. Komissio on sen vuoksi arvioinut, että ITC:n noudattama 337 pykälän mukainen menettely on vähemmän edullinen vastaajalle kuin yhdysvaltalaisten tuomioistuinten noudattama menettely, kun kyseessä on Yhdysvalloissa valmistetut tuotteet, ja aiheuttaa sen vuoksi kansallisen kohtelun kieltämisen GATTin 3 artiklan vastaisesti.337 pykälän mukainen menettely ei ole tarpeen, koska kuten käytäntö melkein kaikissa muissa valtioissa osoittaa, kansallisen patenttioikeuden rikkominen maahantuoduilla tavaroilla voidaan käsitellä samalla tavalla kuin patenttioikeuden rikkominen kotimaisilla tavaroilla. Sen vuoksi Yhdysvaltojen vuoden 1930 Tariff Actin 337 pykälän soveltaminen muodostaa laittoman kauppatoimen asetuksen (ETY) N:o 2641/84 tarkoittamassa merkityksessä.E. Aiheutunut vahinko (13) Määrittäessään aiheutunutta vahinkoa komissio on ottanut huomioon muun muassa seuraavat tekijät:a) asiaan liittyvän yhteisön viennin määrä;b) hinnat;c) vaikutukset yhteisön valmistajaan, siten kuin ne näkyvät taloudellisten tekijöiden kehityksessä, kuten tuotannossa, myynnissä, kannattavuudessa jne.Ottaen huomioon, että tuonnin estävä päätös on annettu marraskuussa 1985 ja että yhteisön valmistajan kaupallinen valmistus (rajoitetussa mittakaavassa) alkoi vasta vuoden 1986 puolivälissä, komissio on sitä mieltä, että kyseisestä päätöksestä ei aiheudu tämän hetkistä aineellista vahinkoa.Kuitenkin tapauksessa, jossa on olemassa vahingon vaara - kuten tässä tapauksessa - komission on tutkittava, onko jokin tuleva vahinko selvästi nähtävissä. Tässä suhteessa kantajan esittämä väite Yhdysvaltojen ja ETY:n suoran myynnin tappioista vuoteen 1990 saakka ja siitä eteenpäin todettiin vakuuttavaksi.(14) Vaikka komission mielestä yhteisön valmistaja ei ole pystynyt osoittamaan, että ITC:n antama päätös tuonnin estämisestä on jo nyt aiheuttanut aineellista vahinkoa yhteisön teollisuudelle, komissio edellä mainittujen seikkojen vuoksi kuitenkin katsoo, että kantajan väitteensä tueksi esittämä todistusaineisto on riittävä osoittamaan vahingon vaaran olemassaolo.F. Yhteisön etu (15) Tutkimuksen tulosten valossa näyttää siltä, että kyseessä on GATTin soveltamiseen liittyvä tärkeä seikka, jonka taloudelliset vaikutukset ovat huomattavat. GATTin aiemmin spring assemblies -asian yhteydessä tekemät johtopäätökset eivät liittyneet kysymykseen 337 pykälän yhteensoveltuvuudesta GATTin 3 artiklan kanssa. Ottaen huomioon edellä mainitut seikat ja yhteisön entiset valitukset 337 pykälän eräistä seikoista komissio on sitä mieltä, että on yhteisön edun mukaista aloittaa kansainvälinen kuulemis- ja riitojen sovittelumenettely Yhdysvaltojen lainsäädännön saattamiseksi sen kansainvälisten sitoumusten mukaiseksi.G. Johtopäätös ja toteutettava toimenpide(16) Komissio on päättänyt asetuksen (ETY) N:o 2641/84 6 artiklassa määrätyn tarkastelumenettelyn ja pitää riittävästi osoitettuna, että Yhdysvaltojen vuoden 1930 Tariff Actin 337 pykälän soveltaminen tiettyjä aramidikuituja käsittelevässä asiassa muodostaa laittoman kauppatoimen ja aiheuttaa vahingon vaaran mainitussa asetuksessa tarkoitetussa merkityksessä, mikä oikeuttaa toimenpiteisiin.(17) Neuvoa-antavaa komiteaa on pyydetty asetuksen (ETY) N:o 2641/84 5 artiklan mukaisesti ilmoittamaan mielipiteensä komission johtopäätöksistä ja tehtävästä päätöksestä, jotka se on ilmaissut hyväksyvänsä,ON PÄÄTTÄNYT SEURAAVAA:Ainoa artikla GATTin 23 artiklassa tarkoitettu kuulemis- ja riitojen sovittelumenettely on aloitettava Yhdysvaltojen vuoden 1930 Tariff Actin 337 pykälän soveltamisen AKZO NV:n tai sen tytäryhtiöiden Yhdysvaltojen ulkopuolella valmistamien tiettyjen aramidikuitujen osalta.Tehty Brysselissä 12 päivänä maaliskuuta 1987.Komission puolestaWilly DE CLERCQKomission jäsen(1) EYVL N:o L 252, 20.9.1984, s. 1(2) EYVL N:o C 25, 5.2.1986, s. 2


title: 2014/47/EU: Neuvoston päätös, annettu 28 päivänä tammikuuta 2014 , alueiden komitean kahdeksan portugalilaisen jäsenen ja seitsemän portugalilaisen varajäsenen nimeämisestä

text:
               30.1.2014

               FI

               Euroopan unionin virallinen lehti

               L 27/60

         NEUVOSTON PÄÄTÖS,
   annettu 28 päivänä tammikuuta 2014,
   alueiden komitean kahdeksan portugalilaisen jäsenen ja seitsemän portugalilaisen varajäsenen nimeämisestä
   (2014/47/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Portugalin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 päätöksen 2009/1014/EU (1) ja 18 päivänä tammikuuta 2010 päätöksen 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kahdeksan alueiden komitean jäsenen paikkaa on vapautunut José CORREIAn, Manuel FREXESin, Francisco MESQUITA MACHADOn, Carlos PINTOn, Carlos PINTO DE SÁn, Joaquim RAPOSOn, Rui RIOn ja Fernando RUASin toimikausien päätyttyä.

               (3)

               Seitsemän alueiden komitean varajäsenen paikkaa on vapautunut Álvaro AMAROn, António BORGESin, Joaquim DIAS VALENTEn, Carlos MARTAn, António Jorge NUNESin, Vítor PROENÇAn ja Jaime SOARESin toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           José Agostinho RIBAU ESTEVES, Presidente da Câmara Municipal de Aveiro

                           —

                           Álvaro DOS SANTOS AMARO, Presidente da Câmara Municipal da Guarda

                           —

                           José Maria DA CUNHA COSTA, Presidente da Câmara Municipal de Viana do Castelo

                           —

                           Basílio Adolfo DE MENDONÇA HORTA DA FRANCA, Presidente da Câmara Municipal de Sintra

                           —

                           António Gonçalves BRAGANÇA FERNANDES, Presidente da Câmara Municipal da Maia

                           —

                           Carlos Manuel RODRIGUES PINTO DE SÁ, Presidente da Câmara Municipal de Évora

                           —

                           João Nuno FERREIRA GONÇALVES DE AZEVEDO, Presidente da Câmara Municipal de Mangualde

                           —

                           Luís Filipe SOROMENHO GOMES, Presidente da Câmara Municipal de Vila Real de Santo António

                     ja

               b)

               varajäseniksi:

                           —

                           Luís Manuel DOS SANTOS CORREIA, Presidente da Câmara Municipal de Castelo Branco

                           —

                           Francisco Manuel LOPES, Presidente da Câmara Municipal de Lamego

                           —

                           Paulo Jorge FRAZÃO BATISTA SANTOS, Presidente da Câmara Municipal da Batalha

                           —

                           Vitor Manuel MARTINS GUERREIRO, Presidente da Câmara Municipal de São Brás de Alportel

                           —

                           António BENJAMIM PEREIRA, Presidente da Câmara Municipal de Esposende

                           —

                           Vitor Manuel CHAVES DE CARO PROENÇA, Presidente da Câmara Municipal de Alcácer do Sal

                           —

                           Luís Miguel CORREIA ANTUNES, Presidente da Câmara Municipal da Lousã.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä tammikuuta 2014.

            Neuvoston puolesta

            Puheenjohtaja

         G. STOURNARAS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.